Уважаеми зрелостници,

Уважаеми директори и учители,

По случай професионалния празник на банкера – 6 декември, [**катедра „Финанси и кредит“**](http://finance1952.com/bulgaria/13/departament) при [**СA „Д. А. Ценов“**](https://www.uni-svishtov.bg/) – Свищов организира **шесто** **национално ученическо състезание по** [**„Банкиране, финансиране и бюджетиране”**](http://www.finance1952.com/banking2018/thems.php)**,** което ще се проведе в двудневен формат на 7 и 8 декември 2018 г. в гр. Свищов (петък и събота)!

Състезанието е с награден фонд, осигурен от [**Фондация „Проф. д-р Минко Русенов”**](http://finance1952.com/bulgaria/16/foundation) с подкрепата на банките-партньори и дарения от бизнеса:

**Награден фонд за участниците-средношколци: 24 000 лв.**

**(120 стипендии по 200 лв.)**

**Награден фонд за училището-победител: 1000 лв.**

**(грантово финансиран проект за училището)**

Провокираме ви да докажете способностите си, влизайки в ролята на креативен новатор и успешен предприемач, като разработите проектна бизнес идея с реализация в населеното място на вашето училище или в друг регион на страната. Вашият екип ще представи и обоснове пред нашето компетентно жури [**оригиналната си бизнес идея**](http://www.finance1952.com/banking2018/thems.php)от позицията на фирма с осигурен начален капитал и банкова кредитна линия. За улеснение ще разполагате с предварително подготвен [**файл за презентация (MS PowerPoint) и анализ**](http://www.finance1952.com/banking2018/docs/0Y-NUSBFB-2018-Presentation.pptx), с оглед равнопоставеност между отделните екипи при представянето на съответната бизнес идея.

В шестото издание на Състезанието акцентът при селекцията на победителите е на база: качество, обоснованост, оригиналност, реализуемост на бизнес идеята, както и екипни презентационни умения.

Приложими са следните **условия** за участие:

**Първо.** Предварително сформиране на училищен отбор. Всяко училище излъчва **до три отбора** в състав от **4 средношколци-абитуриенти**;

**Второ.**Наличие на предварителен достъп до информация с условието на заданието, обявено на 16.10.2018 г. на [www.finance1952.com/banking2018/](http://finance1952.com/banking2018/)

**Трето.**Осигуряване на **ментор** за всеки отбор – изявен студент от спец. „[**Финанси**](http://finance1952.com/bulgaria/12/for-students)” на СA „Д.А. Ценов“ – Свищов.

**Четвърто.**Осигуряване на кредитни консултанти от шест водещи банки за финансиране с конкретен банков продукт или банкова кредитна линия на развиваната бизнес идея.

**Пето.**Провеждане на състезанието на **два етапа**:

**Първи етап** (петък, 7.12.2018 г.) с окончателно оформяне, аналитично осигуряване и презентиране на всички бизнес проекти от отборите в рамките на отделните секции, носещи името на банката-консултант. **Заб.** ***Всеки участник-абитуриент се удостоява с персонална парично-наградна стипендия от 200 лв., която се изплаща от Фондация „Проф. д-р Минко Русенов” на първия Студентски празник (8.12.2019 г.) след класиране и записване като студент на отличения участник в състезанието в спец. „***[***Финанси***](http://finance1952.com/bulgaria/12/for-students)***”, редовна форма на обучение в СА „Д. А. Ценов”, прием 2019/2020 г.***

**Втори етап** (събота, 8.12.2018 г.), финален кръг на класираните на първите места отбори в шестте секции,” с [**парична отборна награда от 1000 лв.**](http://finance1952.com/img/photos/504366580.jpg)Заб. Наградният фонд за училището-победител е осигурен от [**Фондация „Проф. д-р Минко Русенов”**](http://finance1952.com/bulgaria/16/foundation) и водещия партньор на ученическото състезание - [**Банка Пиреос България**](https://www.piraeusbank.bg/)**.**

**С увереност в способностите и подготовката на зрелостниците от водещите средни училища и гимназии в страната очакваме вашите заявки в срок до 30.11.2018 г.** **на e-mail адрес:**

[**edu.marketing@uni-svishtov.bg**](mailto:edu.marketing@uni-svishtov.bg)

Отборна заявка за участие във файлов формат е приложена в същата папка като отделен файл.

Настаняването, обяда, вечерята и закуската през дните на форума на участниците, учителите и шофьорите е осигурено от организаторите.

В съботния ден, след финала на втория етап от състезанието ще бъде проведен сертификационен семинар **„Защита от фалшификации на долари и евро”**.

Всички участници могат да се запознаят с провеждането на състезанието в предходните години, благодарение на нашата [**фото**](http://finance1952.com/s/bulgaria/66/gallery/2017)**-** и [**видео- галерии**](http://finance1952.com/s/bulgaria/60/video/sustezaniq-i-konferencii), както и [**видео канала**](https://www.youtube.com/results?search_query=Finance1952.TV) на катедрата в YouTube: [**Finance1952.TV**](https://www.youtube.com/results?search_query=Finance1952.TV)

За контакти:

* гл. ас. д-р Юлиян Господинов, тел. 0887630033
* гл. ас. д-р Петко Ангелов, тел. 0888979075 [p.angelov@uni-svishtov.bg](mailto:p.angelov@uni-svishtov.bg)
* катедра „Финанси и кредит”, E-mail: [department.fk@uni-svishtov.bg](mailto:department.fk@uni-svishtov.bg)

[**„ФИНАНСИ” в СВИЩОВ ВИ ОЧАКВА**](https://www.youtube.com/watch?v=n2c3XG8E1vo)!